Publication: Magyar Közlöny
Issue: MK-2003-83 (Year: 2003, Number: 83)
Era: 1990-2004
Section: 1997. évi CXXXII. törvény módosítása
Paragraph Index: 205

b) ha a külföldi vállalkozás székhelye szerinti állam és a Magyar Köztársaság között erre vonatkozóan viszonosság áll fenn.” „(5) A fióktelep megszüntetése esetén az ingatlant a külföldi vállalkozásnak egy éven belül el kell idegenítenie, kivéve, ha az ingatlanszerzéshez nem kellene engedélyt kérnie, vagy ha az elidegenítési kötelezettség alól a megyei (fõvárosi) közigazgatási hivatal vezetõje (a továbbiakban: hivatal vezetõje) felmentést adott. A hivatal vezetõje a felmentést a külföldiek ingatlanszerzésérõl szóló jogszabály szerinti feltételekkel, és az abban foglalt eljárási szabályok szerint adja meg azzal, hogy a felmentés nem tagadható meg akkor sem, ha az ingatlan a külföldi vállalkozás által vagy részesedésével alapított belföldi székhelyû gazdálkodó szervezet, illetve másik fióktelep, továbbá kereskedelmi képviselet tevékenységéhez szükséges.”

Source: https://magyarkozlony.hu/hivatalos-lapok/85f56a9642f5fb2fa7e734095713d721dd14b2f2/dokumentumok/deb3d8f9ddaeab5e6db7cda98cb701f7536bbc92/letoltes